Diari Oficial de la Generalitat Valenciana


Sumari del DOGV 7149, del 11-11-2013 (2013/10714)

DECRET LLEI 6/2013, de 8 de novembre, del Consell, pel qual es concedix un suplement de crèdit, per un import total de huit-cents setanta-huit milions nou-cents seixanta-set mil euros (675.771.730 ?) als Pressupostos de la Generalitat de 2013.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/dl/2013/11/08/6/dof/vci/html**

### Dades del document

Número de DOGV
:   7149

Data del DOGV
:   11-11-2013

Secció del DOGV
:   I. DISPOSICIONS GENERALS

Número del document
:   2013/10872


Data del document
:   08-11-2013

Organisme emissor
:   Conselleria d'Hisenda i Administració Pública

Tipus de document
:   Decret llei

Anàlisi jurídica

 Descriptors 

:   * Conselleria d'Hisenda i Administració Pública
    * endeutament
    * dèficit
    * legislació
    * crèdit pressupostari
    * exercici pressupostari
    * pressupost

DECRET LLEI 6/2013, de 8 de novembre, del Consell, pel qual es concedix un suplement de crèdit, per un import total de huit-cents setanta-huit milions nou-cents seixanta-set mil euros (254.443.429 €) als Pressupostos de la Generalitat de 2013. [2013/10966]  
PREÀMBUL  
  
Els Pressupostos de la Generalitat per a este exercici van ser elaborats atenent als objectius d'estabilitat fixats per l'Acord del Consell de Ministres de 20 de juliol de 2012. De tal manera que el dèficit assignat a les diferents comunitats, i que va servir de referència per a fixar l'escenari d'endeutament arreplegat en la vigent llei de pressupostos, va ser del 0,7 per cent del PIB.  
En el marc del procés d'actualització del Programa d'Estabilitat del Regne d'Espanya 2013-2016, els objectius assignats al nostre país es van veure modificats a l'alça, de manera que, i per al cas que ens ocupa, es va passar de tindre assignat com a objectiu d'estabilitat per a este exercici del 4,5 per cent del PIB, a disposar d'un objectiu del 6,5 per cent per al conjunt de les administracions públiques territorials.  
  
Assignat el nou dèficit, el Govern de la Nació, d'acord amb la normativa en matèria d'estabilitat pressupostària i sostenibilitat financera, durant els mesos de juny i agost d'enguany va dictar sengles acords, per mitjà dels quals fixava, tant la distribució entre les diferents administracions públiques territorials del mencionat objectiu del 6,5 per cent, com l'assignació concreta per a cada una les comunitats autònomes d'objectius individuals d'estabilitat pressupostària i de deute públic.  
  
Conseqüència de tot el que s'ha exposat anteriorment, el dèficit inicialment assignat a la nostra Comunitat per al present exercici, s'ha vist incrementat en 0,9 dècimes, arribant fins a l'1,60 per cent del PIB. Increment que determina de forma immediata per a la hisenda autonòmica una major capacitat d'endeutament.  
La correcta articulació tant del mateix increment de la capacitat d'endeutament, com de la necessitat d'atendre obligacions arreplegades en el compte de creditors per operacions pendents d'aplicar al pressupost, exigix l'aprovació d'una norma, en els termes i les condicions previstos en els articles 32 i següents del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.  
  
A este efecte, i respecte de les necessitats a atendre, estes han quedat condicionades de manera fonamental tant pel mateix contingut de la vigent Llei de Pressupostos, elaborat en un context d'ajust i optimització del gasto públic, com per l'actual situació de crisi, que exigix la contenció com a criteri fonamental a l'hora d'ordenar les diferents polítiques de gasto, de manera que totes les actuacions subjectes a cobertura es corresponguen amb obligacions corresponents a este exercici i prèviament arreplegades en el compte de creditors mencionat.  
  
En este sentit, cal destacar que el suplement de crèdit que ens ocupa té per objecte fonamental poder atendre els compromisos de gasto derivats de la demanda de productes sanitaris, farmàcia hospitalària, material sanitari per a consum i reposició en hospitals i centres de salut, laboratoris, concessions sanitàries, residències de menors, i centres de dia. Gastos tots estos vinculats a la cobertura de servicis públics de caràcter bàsic.  
Vist l'anterior, fent ús de l'habilitació conferida al Consell per l'article 44 de l'Estatut d'Autonomia de la Comunitat Valenciana i l'article 58 de la Llei del Consell, per a dictar disposicions legislatives en casos d'extraordinària i urgent necessitat, s'ha estimat oportú fer ús d'esta facultat, ja que el mateix caràcter extraordinari del procediment i la seua peremptorietat impedixen acudir al procediment legislatiu ordinari. En conseqüència, i a proposta del conseller d'Hisenda i Administració Pública i amb la deliberació prèvia del Consell, en la reunió del dia 8 de novembre de 2013,  
  
  
DECRETE  
  
Article 1. Suplement de crèdit  
Es concedix un suplement de crèdit, per import de 718.082.137 euros, d'acord amb el detall següent:  
  
Aplicació Import  
79.26.73.115.3.2 893.869.201,12  
51.30.81.817.77.7. Línia T1910 310.125,88  
28.21.55.768.01.1. Línia T0319 339.923.920,63  
86.59.52.034.77.4. 25.852,00  
90.64.60.336.82.1. Línia T7127 42.664.612,00  
89.47.03.837.46.6 35.700.402,37  
 038.854.578,00  
  
Article 2. Finançament  
El suplement de crèdit que es concedix per este decret llei es finançarà amb endeutament, incrementant el pressupost d'ingressos en l'aplicació 08.15.05.812.55 per import de 732.361.633 euros.  
  
Article 3. De la incorporació  
Els romanents de crèdit derivats de l'execució d'este suplement de crèdit s'incorporaran, amb independència del nivell d'execució comptable a què arriben, al pressupost de la Generalitat de 2014. A este efecte, el titular de la conselleria amb competències en matèria d'hisenda serà l'òrgan competent per a, mitjançant una resolució, autoritzar les esmentades incorporacions.  
  
DISPOSICIONS ADDICIONALS  
  
Primera. Autorització de les operacions de préstec  
Aprovar i autoritzar la concertació d'operacions de préstec que calga per a fer efectiva l'aplicació de qualsevol mecanisme de finançament de l'Estat que s'implante o prorrogue durant l'exercici, a fi de permetre a les comunitats autònomes atendre les seues necessitats financeres, en els termes i condicions fixats a este efecte.  
  
A este efecte s'autoritza el conseller amb competències en matèria d'hisenda perquè mitjançant una resolució fixe el límit d'increment del saldo pendent de deute per a l'exercici 2013.   
  
Segona. De l'Institut Valencià de Finances  
Facultar i delegar en l'Institut Valencià de Finances perquè realitze totes les actuacions i gestions necessàries perquè en el marc de les competències atribuïdes en el Decret 94/1996, de 21 de maig, del Consell, assegure el correcte desenrotllament de totes i cada una de les actuacions que comporta l'adhesió de la Comunitat Valenciana a qualsevol dels mecanismes de finançament de l'Estat que s'implante o prorrogue durant l'exercici, a fi de permetre a les comunitats autònomes atendre les seues necessitats financeres, en els termes i condicions fixats a este efecte.  
  
Tercera. Autorització al Consell  
S'autoritza el Consell a la distribució, per mitjà de la corresponent transferència de crèdits, dels fons habilitats per este decret llei en el programa 612.60 de la secció 20, el qual en donarà compte a les Corts.   
  
  
Quarta. Autorització al conseller amb competències en matèria d'hisenda  
S'autoritza el conseller que tinga assignades les competències en matèria d'hisenda per a dictar les disposicions necessàries i adoptar les mesures oportunes per a la correcta instrumentació de l'execució d'este decret llei. I en concret, se l'autoritza per a aprovar tots aquells ajustos pressupostaris que siguen necessaris per a la concreta aplicació de la destinació dels crèdits suplementats en esta norma.  
  
  
  
  
  
DISPOSICIÓ FINAL  
  
Única. Entrada en vigor  
Este decret llei entrarà en vigor l'endemà de la seua publicació en el Diari Oficial de la Comunitat Valenciana.  
  
València, 8 de novembre de 2013  
  
El president de la Generalitat,  
ALBERTO FABRA PART  
  
El conseller d'Hisenda i Administració Pública,  
JUAN CARLOS MORAGUES FERRER


Còpia Permalink ELI